An-Nuṣrah-fronten

Forsvarsfronten for Stor-Syrias folk (arabisk: ), forenklet til an-Nuṣrah-fronten () var en syrisk salafistisk gruppe med forbindelser til al-Qaida. Gruppa erklærte seg selv for opprettet 23. januar 2012, under borgerkrigen i Syria. 

Den frie syriske armé hevdet an-Nuṣrah-fronten hadde mellom 6 000 og 10 000 medlemmer. Den ble erklært for å være en terroristorganisasjon av De forente nasjoner, og av USA i desember 2012.

I april 2013 hevdet lederen for Den islamske staten Irak og Levanten at an-Nuṣrah-fronten var dens gren i Syria, mens lederen for fronten, Abū Muḥammad al-Ǧūlānī, nektet for at hans gruppe hadde slått seg sammen med den irakiske, men bekreftet deres troskap til al-Qaida-lederen Ayman al-Zawahiri. I mai 2013 hadde en fraksjon av fronten lojal til Den islamske staten Irak og Levanten begynt å ta i bruk navnet «Den islamske staten Irak og aš-Šām».

 Litteratur 
 François Burgat og Romain Caillet: « Le groupe Jabhat an-Nusra : la fabrique syrienne du “jihadisme” », Les Carnets de l’Ifpo. La recherche en train de se faire à l’Institut français du Proche-Orient (Hypotheses.org), 8 juin 2012. [En ligne] http://ifpo.hypotheses.org/3540
 Marie Kostrz: « Idleb sous la férule de Jabhat Al-Nosra », Orient XXI, 15 février 2016. (lire en ligne)

Kategori:Islamisme
Kategori:Paramilitære organisasjoner
Kategori:Terrorisme
Kategori:Syrias historie
Kategori:Etableringer i 2012
Kategori:Opphør i 2017

Kategori:Borgerkrigen i Syria